CELEX: 62020CN0605
Language: bg
Date: 2020-11-17 00:00:00
Title: Дело C-605/20: Преюдициално запитване от Supremo Tribunal Administrativo (Португалия), постъпило на 17 ноември 2020 г. — Suzlon Wind Energy Portugal — Energia Eólica Unipessoal, Lda/Autoridade Tributária e Aduaneira

8.2.2021   
            
            
               BG
            
            
               Официален вестник на Европейския съюз
            
            
               C 44/26
            
         
      Преюдициално запитване от Supremo Tribunal Administrativo (Португалия), постъпило на 17 ноември 2020 г. — Suzlon Wind Energy Portugal — Energia Eólica Unipessoal, Lda/Autoridade Tributária e Aduaneira
      (Дело C-605/20)
      (2021/C 44/32)
      Език на производството: португалски
      
         Запитваща юрисдикция
      
      Supremo Tribunal Administrativo
      
         Страни в главното производство
      
      
         Жалбоподател: Suzlon Wind Energy Portugal — Energia Eólica Unipessoal, Lda
      
         Ответник: Autoridade Tributária e Aduaneira
      
         Преюдициални въпроси
      
      
                  1)
               
               
                  Съвместимо ли е с правото на Съюза тълкуването, че ремонтът, извършен в така наречения гаранционен срок, се счита за необлагаема сделка само когато е извършен безвъзмездно и доколкото е имплицитно включен в продажната цена на стоката, обхваната от гаранцията, тъй като доставката на услуги в гаранционния срок (със или без използване на материали) подлежи на фактуриране и се счита за облагаема, поради това че не може да не се квалифицира като възмездна?
               
            
                  2)
               
               
                  Трябва ли издаването на дебитно известие на доставчик на компоненти за въздушни генератори във връзка с възстановяване на разходи, направени от купувача на тези стоки в съответния гаранционен срок за подмяната на компоненти (нов внос на стоки от доставчика, обложен с ДДС и пораждащ право на приспадане) и съответното оборудване (чрез придобиването на услуги от трети лица със заплащане на ДДС) в контекста на предоставяне на трети лица на услуги по конструиране на вятърен парк от този купувач (намиращ се в отношения на група с продавача, установен в трета страна) да се квалифицира като обикновена операция по начисляване на разходи и следователно освободена от ДДС или по-скоро като възмездна доставка на услуги, която е основание за начисляване на данък?